[{"text_idx": "#000001", "text": "Iparraldeko udako zesta-punta denboraldiari hasiera eman zitzaion pasa den ekainaren 14an Miarritzen, Sailkapen Serieen Torneoarekin, non pasa den asteartean jokatutako finalean Ludovic Laduche eta Manex Urtasunek garaipena eskuratu zuten."}, {"text_idx": "#000002", "text": "Garaipenaz aparte, Series Torneoak ondoren datozen txapelketa handietan (lau master Donibane Lohizunen, beste lau Miarritzen eta bi Pauen, bakoitza bere azken fasearekin) parte hartu ahal izateko aukera eskaintzen zuen, eta beraz Laduche eta Urtasunek pozkario bikoitza hartu zuten finala irabazterakoan."}, {"text_idx": "#000003", "text": "Getariako (Lapurdi) aurrelaria eta Irungo (Gipuzkoa) atzelaria bere posizioetan onenak izan dira txapelketak zehar eta finalean ere haien nagusitasuna erakutsi zuten, Christophe Olha eta Theo Laborderi bi setetan irabazita (15-12, 15-13)."}, {"text_idx": "#000004", "text": "Lehenengo jokoan, Olha eta Laborde agintzen hasi ziren eta berehala zulo haundia ireki zuten markagailuan (12-5) baina aurkariak suspertu ziren eta 10-0ko partzialarekin setari buelta eman zioten (12-15)."}, {"text_idx": "#000005", "text": "Antzera joan zen bigarren seta ere, izan ere, aurretik jarri ziren berriro ere Olha eta Laborde (8-5) baina Laduche eta Urtasunek tanto erreskada eginda (7-1eko partziala oraingoan) markagailua irauli eta bigarren jokoa irabazi zuten, bidenabar partidua eta txapelketaren garaipena eskuratuz."}, {"text_idx": "#000007", "text": "Series Torneoaren bederatzi jardunaldien emaitzak:"}, {"text_idx": "#000008", "text": "MIARRITZE SLAM: Masterseko lau pilotari onenek jokatuko dute final handia abuztuaren 23an."}, {"text_idx": "#000009", "text": "NAZIOARTEKO SLAMA: zortzi onenek finalerdietan (abuztuak 19 eta 24) eta final handian (abuztuak 26) neurtuko dituzte indarrak."}, {"text_idx": "#000010", "text": "PAUEKO SLAMA: zortzi pilotari onenek finalerdiak jokatuko dituzte (abuztuak 20 eta 27) eta final handia irailaren 3an jokatuko da."}, {"text_idx": "#000014", "text": "Sei bikotek borrokatuko dute txapelaren bila, kadeteen, 22 urtez azpikoen zein elite mailakoen finaletan"}]